پاکستانی وزیراعظم کو امریکی وزیرخارجہ سے ملاقات نہ کرنے کا مشورہ

پاکستان کے ایوان بالا سینٹ کے سابق چیئرمین رضا ربانی نے وزیراعظم عمران خان کو امریکی وزیرخارجہ سے ملاقات نہ کرنے کا مشورہ دیا ہے۔

خبر کا کوڈ: 2374

تاریخ: 04 September 2018 - 17:32

مقدس دفاع نیوز ایجنسی کی بین الاقوامی رپورٹر رپورٹ کے مطابق، سابق چیئرمین سینیٹ رضا ربانی نے امریکی وزیر خارجہ کی پاکستان آمد پراس ملک کے وزیراعظم عمران خان کو ان سے ملاقات نہ کرنے کا مشورہ دیتے ہوئے کہا کہ امریکی وزیرخارجہ سے وزیراعظم کی ملاقات پروٹوکول کےخلاف ہے لہٰذا امریکی وزیر خارجہ کی اپنے ہم منصب سے ملاقات ہونی چاہیے۔

پاکستان کے سابق چیئرمین سینیٹ کا کہنا تھا کہ وزیراعظم اور امریکی وزیر خارجہ کی بات چیت کا ٹرانسکرپٹ پبلک کیا گیا، ٹرانسکرپٹ کو پبلک کرنا دباؤ ڈالنے کا نیا اقدام ہے۔

انہوں نے کہا کہ امریکا نے دوسری بار پاکستان کے فنڈز روک لیے ہیں، امریکا دہشت گردی کے خلاف جنگ میں اخراجات کی رقم ادانہیں کررہا، پاکستان امریکا سے کوئی امداد نہیں لے رہا۔

پاکستانی ذرائع کا کہنا ہے کہ وزیراعظم عمران خان موجودہ صورتحال میں امریکی وزیر خارجہ سے دس پندرہ منٹ کی ملاقات کرسکتے ہیں لیکن باقاعدہ ملاقات نہیں کرنی چاہئے اورامریکہ کو اس کی اوقات یاد دلانی چاہئیے۔کہا جا رہا ہے کہ امریکی وزیر خارجہ 5 ستمبر کو پاکستان کا دورہ کرنے والے ہیں۔

پیغام کا اختتام/